OpenLLM-France/wikimedia huggingface dataset:
# Prison Break

Prison Break (euskaraz Espetxeko Ihesa) AEBtako espetxe batean girotutako telesail bat da. 2005eko abuztuaren 29tik 2009ko maiatzaren 15era 5 denboraldiz aireratu zen eta denera 90 atal izan zituen. Dominic Purcell, Wentworth Miller, Robin Tunney, Peter Stormare, Amaury Nolasco, Marshall Allman, Wade Williams, Paul Adelstein, Robert Knepper, Rockmond Dunbar, Sarah Wayne Callies, William Fichtner, Chris Vance, Robert Wisdom, Danay García, Jodi Lyn O'Keefe eta Michael Rapaport aktoreek antzeztu zuten.
Paul Scheuring-ek sortu zuen telesail hau. Espainian lehen aldiz 2005eko urriaren 27an atera zen lehen aldiz La Sexta kanalean. 1., 2. eta 4. denboraldiak 22 pasarte zituen bakoitzak, aldiz 3.ak 13 izan zituen soilik.
2015eko abuztuaren hasieran, Fox kanalak esan zuen bosgarren denboraldi bat egongo zela 9 pasartez osatua. Denboraldi hau, gertakari guztien amaieraren ostean gertatu zenaz doa. 4. denboraldia, 2017ko apirilaren 4an atera zen eta Espainian aldiz 10ean.
Prison Break: The Final Break (Prison Break: Azken Ihesa) zeritzon telefilma bat izan zuen, bai eta Prison Break: Proof of Innocence (Prison Break: Errugabetasun Froga) zeritzon spin-off telesaila ere.

## Argumentua

Oharra: Atal honek istorio osoa edo amaiera argitzen du.
Michael Scofield (Wentworth Miller) egoera etsigarrian dagoen gizon etsitua da. Bere anaia Lincoln Burrows (Dominic Purcell) heriotzera zigortua eta Illinoisko Fox River Estatu Espetxean noiz exekutatuko duten zain dago. Proba guztiek bere anaiaren erruduntasuna adierazten duten arren, Michaelek haren errugabetasunean sinisten du, hortaz, banku bat ohostu eta poliziek bere burua atzeman dezaten utziko du, hori baita bere anaiarekin batera espetxe gela berberean egoteko duen aukera bakarra. Helburua: biak elkarrekin ihes egitea.
* Michael Scofield (Wentworth Miller)
* Telesailaren zenbait aktore, Amaury Nolasco, Robert Knepper, Wade Williams, Sarah Wayne Callies eta Wentworth Mille, eta ekoizle exekutiboa, Matt Olmstead

## Aktoreak

* Dominic Purcell: Lincoln Burrows
* Wentworth Miller: Michael Scofield
* Robin Tunney: Veronica Donovan
* Peter Stormare: John Abruzzi
* Amaury Nolasco: Fernando Sucre
* Marshall Allman: Lincoln "L. J." Burrows Jr.
* Wade Williams: Brad Bellick
* Paul Adelstein: Paul Kellerman
* Robert Knepper: Theodore "T-Bag" Bagwell
* Rockmond Dunbar: Theodore "T-Bag" Bagwell
* Sarah Wayne Callies: Sara Tancredi
* William Fichtner: Alexander Mahone
* Chris Vance: James Whistler
* Robert Wisdom: Norman "Lechero" St. John
* Danay García: Sofia Lugo
* Jodi Lyn O'Keefe: Gretchen Morgan
* Michael Rapaport: Donald Self

## Kanpo estekak

* Prison Break telesailaren iragarkia ikusgai. Youtube.com (Ingelesez)
* Prison Break telesailaren orrialdea Foxen webgunean (Ingelesez)
* Datuak: Q80044
* Multimedia: Prison Break / Q80044
# Espainia plaza (Madril)

Espainia plaza (gaztelaniaz Plaza de España) Espainiako Madril hiriburuan dagoen plaza bat da. Hiribide Nagusia eraiki baina zertxobait lehenagotik San Martzial plaza izena zuen.

## Kokalekua

Erdialdea barrutian dago, plaza honetatik Hiribide Nagusia, Printzesa kalea eta San Bizente kalea ateratzen dira. Bailén kalearen alboan dago, hortaz, baita Madrilgo Errege Jauregiaren alboan ere.

## Plaza

36.900 metro karratuko azalera du, ondorioz, hendaduraz Espainiako plaza handienetakoa da. Plaza honetan edozein urtarotan munduko herrialde guztietako turistekin topatzea oso ohikoa izaten da.

## Ondarea

Plaza honen inguruan eraikin eta monumentu nabarmen hauek daude:
* Madrilgo dorrea
* Espainia eraikina
* Gallardo etxea
* Miguel Cervantesen monumentua
* Madrilgo dorrea.
* Espainia eraikina.
* Gallardo etxea.
* Miguel Cervantesen monumentua.

## Kanpo estekak

* Espainia plaza. Quevermadrid.es (Gaztelaniaz)
* Espainia plaza. Disfrutamadrid.com (Gaztelaniaz)
* Datuak: Q1326261
* Multimedia: Plaza de España, Madrid / Q1326261
# Esperanza Aguilà Ducet

Esperanza Aguilà Ducet (Bartzelona, Katalunia, 1951ko azaroaren 6a) Bartzelonako erizain, berdintasun-agente eta idazlea da.

## Biografia

Esperanza Aguilà Ducet Bartzelonan jaio zen 1951n. Erizaintzan lizentziatu zen Bartzelonako Unibertsitatean, eta genero ikuspegia duen osasunaren sustapenean eta berdintasun politiketan espezializatuta dago.

## Ibilbidea

Osasun Analisi eta Programen Zentroko (CAPS) presidentea da. Emakumeen osasunari buruzko tailer eta hitzaldi ugari eman ditu. 1996tik aurrera, Silvia Adela Kohanek eta Ariel Rivadeneirahak Bartzelonan eman zituzten Grafein sormenezko idazketa-tailerretan sartu ondoren, Mujeres y Salud aldizkari espezializatuan kolaboratu du, eta hainbat artikulu argitaratu ditu 2002tik.
Testu bat argitaratu zuen 2008. urteko L’Agenda de les Dones-en, eta lehen saria lortu zuen XIX. Ipuin Laburren Lehiaketan Escribir y Publicar aldizkarian, «Plenitud» kontakizunagatik, eta aipamen berezia Jerez de la Fronterako Udaleko Kontakizun Laburren V. Paz Pasamar lehiaketan, «Cenefas» lanagatik. 2014an argitaratu zuen lehen eleberria, En el patio de atrás, Atzeko patioan izenburupean.

## Lanak
### Kontakizuna

* Plenitud, 2000
* Cenefas, 2005

### Eleberria

* En el patio de atrás/ Atzeko patioan (Moment Angular, 2014)

## Sariak eta aintzatespenak

* XIX. Ipuin Laburren Lehiaketa Escribir y Publicaciones aldizkarian, 2000.
* Aipamen berezia 2005eko Jerez de la Fronterako Udaleko Paz Pasamar Kontakizun Laburren V. Lehiaketan.

## Erreferentziak

* 1 2 «Esperanza Aguilà Ducet» www.emboscall.com.
* ↑ caps. «CAPS - Centre d'Anàlisi i Programes Sanitaris | Què és el CAPS i Junta - CAPS Informació CAPS - CAPS - Centre d'Anàlisi i Programes Sanitaris» www.caps.cat.
* ↑ «CAPS - Centre d'Anàlisi i Programes Sanitaris | CAPS MYS: titol de l'article - CAPS - Centre d'Anàlisi i Programes Sanitaris» www.caps.cat.
* 1 2 «En el patio de atrás» www.emboscall.com.

## Kanpo estekak

* CAPS sarea
* MyS aldizkaria artxibatu zen.
* Datuak: Q27654182
# Estepona

    Beste esanahi batzuen berri izateko, ikus: «Estepona (Bakio)»
Estepona Espainiako udalerria da, Málagako probintziakoa. Mediterraneo itsasora ematen du. 2008an 62.848 biztanle zituen.
2011. urtean, Europako Justizia Auzitegiak ebatzi zuen Esteponak oraindik ez zuela bete hondakin urak arazteko betebeharra. Betebehar hori 2000. urterako bete beharrekoa zen.

## Erreferentziak

* ↑ «El Tribunal de Justicia Europeo declara que España incumple la Directiva de Tratamiento de Aguas Residuales», iAgua, 2011-04-15. Eskuratze data: 2011-04-26.

## Kanpo estekak

* (Gaztelaniaz) Esteponako Udala
* Datuak: Q492748
* Multimedia: Estepona / Q492748
# Pastel bete

Pastel betea labean egindako plater mota bat da, pasta ontzi batean sartu eta sukaldaritzako tradizio anglosaxoiko osagai gozo edo gazien nahasketa batekin betetzen dena. Ohiko janaria da Erresuma Batua, Estatu Batuak, Australia, Irlanda, Zeelanda Berria, etab. Pastel bete gozoak frutaz (sagar-tarta batean bezala), fruitu lehorrez, azukre beltzez edo barazki gozatuz bete daitezke. Gaziak haragia, atuna (enpanadak bezala), arrautzak eta gazta (quiche) edo haragi eta barazkien nahasketa batez bete daitezke.
Produktuaren masa zer motatakoa den definitzen duen elementua da. Pastel beteak pastel-oinarri bat du, egoste-platera estali eta betegarria gainean jartzen da, baina irekita uzten da. Goiko azaleko pastel batek plateraren hondoan du betegarria, eta labean sartu aurretik estaltzen da. Ore hautsia bere baserako erabili ohi da, baina beste asko erabil daitezke, hala nola galletak edo patata-purea.

## Kanpo estekak

* Datuak: Q13360264
* Multimedia: Pies / Q13360264
# Euskararen normalizazio

Euskararen normalizazioa euskararen berreskuratze eta erabilera sustatzeko politiken multzoa da, galbidean dagoen hizkuntza gutxitua izatetik hizkuntza normaltasunez erabilia eta transmititua izatera. XVIII. mendetik atzerakada nabarmena jasan ondoren, 1980ko hamarkadan hasi ziren euskararen normalizazio politikak abiarazten gobernu erakundeen aldetik. Horrela, 1979ko Euskal Autonomia Erkidegoko Estatutuak euskara Euskal Autonomia Erkidegoan hizkuntza ofizial moduan, gaztelaniarekin batera, jasotzea euskararen normalizaziorako lehenengo mugarri garrantzitsutzat jo daiteke. 1982. urtean Euskararen erabilera normalizatzeko oinarrizko Legea plazaratu zen EAEn. Nafarroan Vascuenceren legea jalgi zen 1986an. Lege-tresna hauek eraginkortasun aldakorra izan dute denboran eta esparru politikoaren arabera, batzuetan euskararen aldeko politika sendo bat sustatuz, baina beste kasu batzuetan euskara kinka larrian atxikiz.
Normalizaziorako tresna juridiko-politiko hauetaz gainera, bestelako tresna eta erabakiek lagundu dute euskararen normalizazioan, hala nola 1968 urtean abiarazitako euskara batuaren eraikuntzak edota herri-mugimenduek bultzaturiko ikastola eta euskaltegiek, beste ekimen zenbaitekin batera.

## Euskararen normalizazioa hezkuntzan

1982an Euskararen erabilera normalizatzeko oinarrizko legea onartu zenetik, hezkuntzan pixkanaka euskara normaltzen hasi zen, baina 2000ra arte zailtasunak izan ziren hainbat eremutan. Ulibarri programak, adibidez, normalizazioan lagundu zuen. Hala ere, euskararen erabilera normala izatetik urrun dago hezkuntzako hainbat alorretan, nabarmen ikasleen artean. Bereziki zaila izan da zientziaren esparruan euskarazko terminologia arautzea, askorentzat hizkuntza ez naturala sortzen zuelako. Zientziaren esparruan Euskal Herriko Unibertsitateko Zientzia eta Teknologia Fakultateak egindako hautuei "Leioako euskalkia" deitzeraino iritsi ziren.

## Erreferentziak

* ↑ (Gaztelaniaz) Arana, María Asuncion Aldecoa. (2012). Euskararen normalizazioa hezkuntzan (2000-2010): Ulibarri programa, euskarri teorikoa, metodologia eta faktore azalgarriak. Universidad del País Vasco = Euskal Herriko Unibertsitatea (Noiz kontsultatua: 2022-12-21).
* ↑ Muruamendiaraz Telleria, Aitor. (2013). Euskararen normalizazioa, esparrua eta gatazka. (Noiz kontsultatua: 2022-12-21).
* ↑ Zabala, I., & Elordui, A. (2005). Euskara zientifikoaren normalizazioa: hizkuntzalarien ekarpena.

## Kanpo estekak

* Datuak: Q12257630
# Artadi (Zumaia)

    Artikulu hau Zumaiako auzoari buruzkoa da; beste esanahietarako, ikus «Artadi (argipena)».
Artadi Gipuzkoako Zumaia udalerriaren ekialdeko auzo bat da. San Migel eliza da hango eraikin nabarmenena. Auzoa mendi kasko batean dagoenez, bertatik zumaiaren ikuspegi bikainak daude.

## Demografia

* Artadiko biztanleria

## Eraikinak

* San Migel eliza

## Ikus, gainera

* Urola Kosta

## Kanpo estekak

* (Gaztelaniaz) Zumaiako Udalaren webgunea
* Datuak: Q12254173
* Multimedia: Artadi (Zumaia) / Q12254173
# Kordoi Etxea

Kordoi Etxea (gaztelaniaz Casa del Cordón) Arabako Gasteiz hiriburuko Alde Zaharrean kokaturik dagoen jauregi bat da. Hain zuzen ere, Aiztogile kalean dago. Bere izena etxe honetako sarbide bikietako arku baten gainean ikus daitekeen frantziskotarren ordenako kordoi bati zor dio.

## Eraikina

XV. mendean Juan Sánchez de Bilbao judu merkatariak erdi aroko etxe batzuk zeuden lekuan eraiki zuen. Bere ama, María Ruiz de Gauna, XIII. mendeko Gaona leinukoa, dorrea utzi zion oinordetzan eta berak dorrea inguratuz jauregia eraiki zuen, dorre hau jauregi honetako lehenbiziko eta bigarren solairuen barnean mantendu delarik. Izar itxurako ganga polikromatu bat nabarmentzen da, honekin dorretxe honetako areto noblea estali eta gaur egun arte osorik mantendu izan da.

## Historia

Gotiko arkitektura zibilaren adibide eder hau hainbat pertsona ospetsuen iragan lekua izan zen, esate baterako Filipe I.a Gaztelakoa eta bere emaztea zen Joana Gaztelakoa. 1522ko urtarrilaren 22an Adrian Utrechkoa jauregi honetan zegoela 13 egun aurretik Aitasantu izendatu zutelaren berria iritsi zitzaion. Adrian VI.a izango zena hilabete batez Gasteizen bizitzen egon zen, bertan Espainiako Erresumako erregetza mantendu zuen eta Frantziako Erresumatik zetozen erasoaldien aurrean Nafarroako Erresumaren espainiar defentsak prestatzen aritu zelarik.

## Erakusketak

Zaharberritze lan konplexu batzuen ondoren, gaur egun eraikinak irakaspen asmoa duten erakusketa ugari izan ohi ditu. Honela bada, bertaratzen den jendak euskal eta arabar kultura, historia, natura, artisautza, folklorea, euskal mitologia, eta abarren inguruko erakusketez gozatzeko beta du.

## Erreferentziak

* ↑ Kordoi Etxea
* ↑ (Gaztelaniaz) «La estirpe de la casa del cordon» EITB Radio Televisión Pública Vasca 2020-04-07 (Noiz kontsultatua: 2022-02-05).
* ↑ (Gaztelaniaz) «Vitoria, a finales del siglo XV» El País 2005-05-26 ISSN 1134-6582. (Noiz kontsultatua: 2022-02-05).
* Datuak: Q2940781
* Multimedia: Casa del Cordón, Vitoria-Gasteiz / Q2940781
# Exeter

Exeter Ingalaterrako hego-mendebaldean dagoen Devon konderriko hiriburua da. Hiri honetan oso ospetsua den Exeterreko katedrala dago, bai eta erromatar harresiak ere. Lorategi, parke eta berdegune ugariz hornitutako hiria da. Bestalde, hiri honetan Exeterreko Unibertsitatea ere badago, honen ondorioz hiriak gazte giro aparta du.

## Klima

Datu klimatikoak (Exeter) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 8 | 8 | 10 | 13 | 16 | 19 | 21 | 21 | 18 | 15 | 11 | 9 | 14.1 |
| Batez besteko tenperatura minimoa (°C) | 2 | 2 | 3 | 4 | 7 | 10 | 12 | 12 | 10 | 8 | 4 | 3 | 6.4 |
| Pilatutako prezipitazioa (mm) | 93 | 71 | 61 | 50 | 54 | 47 | 45 | 54 | 57 | 73 | 72 | 87 | 764 |
| Euri egunak (≥ 1 mm) | 18 | 14 | 15 | 13 | 13 | 11 | 10 | 12 | 12 | 15 | 16 | 17 | 166 |
| Iturria: World Meteorological Organisation (NBE) ||||||||||||||

## Leku interesgarriak

* Exeterreko katedrala

## Herri eta hiri senidetuak

* Rennes (Frantzia)
* Bad Homburg vor der Höhe (Alemania)
* Terracina (Italia)
* Jaroslavl (Errusia)

## Iruditegia

* Exeterreko katedralaren aurrealdea
* Exeterreko kaiak
* Parliament Street, munduko kale estuenetakoa
* Exeterreko Unibertsitatearen erlojua

## Erreferentziak

* ↑ World Weather Information Service. (2011ko uztaila). Exeter. .

## Kanpo estekak

* (Ingelesez) Exeterreko Udal Kontseilua
* Datuak: Q134672
* Multimedia: Exeter / Q134672
# Arrantzaleen Museoa

Arrantzaleen museoa Bermeon (Busturialdea) arrantzaleei eta itsasoari eskainitako museo da. Ertzila dorretxean kokatuta dago.

## Ikusgai

Arrantzaleen bizimodua, lan tresnak eta teknikak soilik erakusten dituen museo bakarrenetakoa da mundu osoan. Beste gai asko ikus daitezke, kostaldearen eta euskal arrantza-portuen deskribapena; arrantzaleen bizimodua eta ohiturak; arrantzaleen gremio-elkarteak; arrantzarako eta nabigaziorako historian erabili izan diren itsasontziak eta teknikak. Dorrearen eta bermeotarren historia ere aretoetako batean agertzen da islatuta.

## Ikus,Gainera

* Bermeoko udaletxea
* Donieneko atea
* Kikunbera etxea
* Ertzila dorretxea

## Kanpo estekak

* Arrantzalearen museoaren Webgune ofiziala

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
# K.a. 42

K.a. I. mendearen taula (K.a. II. mende | K.a. I. mende | I. mende)
K.a. 60ko hamarkada | K.a. 50ko hamarkada | K.a. 40ko hamarkada | K.a. 30ko hamarkada | K.a. 20ko hamarkada
K.a. 47 | K.a. 46 | K.a. 45 | K.a. 44 | K.a. 43 | K.a. 42 | K.a. 41 | K.a. 40 | K.a. 39 | K.a. 38 | K.a. 37

### Jaiotzak

* Azaroaren 16a – Tiberio, Erromako bigarren enperadorea (h. 37).

### Heriotzak
## Kanpo estekak

* Datuak: Q4201
* Multimedia: 42 BC / Q4201
# 37

    Artikulu hau 37. urteari buruzkoa da, zenbakiari buruzkoaren bila bazabiltza, ikus Hogeita hamazazpi.

## Gertaerak

* Martxoaren 18a – Kaligula Erromako enperadore izendatu zuten.

## Jaiotzak

* Abenduaren 15a – Neron, erromatar enperadorea (h. 68).

## Heriotzak

* Martxoaren 16a – Tiberio, Erromako bigarren enperadorea (j. K. a. 42).

## Kanpo estekak

* Datuak: Q23456
* Multimedia: 37 / Q23456
# Konstantino XI.a Paleologo

Konstantino XI.a Paleologoa (grezieraz: Κωνσταντίνος ΙΑ' Δραγάσης Παλαιολόγος; serbieraz: Константин Палеолог Драгаш, Kōnstantinos XI Dragasēs Palaiologos; Konstantinopla, Bizantziar Inperioa, gaur egun Istanbul, Turkia, 1404ko otsailaren 8a - ib., 1453ko maiatzaren 29a), azken bizantziar enperadorea (1449-1453), eta turkiar-otomandarren aurkako Konstantinoplaren azken defentsan hildakoa. Batzuetan Konstantino XII.a bezala ezagutua.
Konstantino Emanuel II.aren eta Mazedoniako Helena Dragašen semea izan zen. Konstantino XI.ak agintaldia bere anaiekin (Teodororekin eta Tomasekin) pasa zuen Moreako despoterria (Peloponeso) gobernatzen eta frankoen lurrak berreskuratzen.
1448an, Konstantinoren anaia Joan VIII.a Paleologo ondorengorik gabe hil zenean, Mistran enperadore izendatua izan zen (1449ko urtarrilean). Gizon kementsua izan zen arren, inperio dekadente bat hartu zuen oinordetzan. Mehmed II.ak (sultan otomandarrak) bere baliabide guztiak Konstantinoplaren konkistara bideratu zituen. Konstantinok ahal zuen guztia egin zuen hiriaren defentsa antolatzeko, eta Mendebaldearen laguntza lortzeko (Eliza ortodoxoak Erromari obedientzia onartu bazion ere alferrik izan zen). Konstantinoplako harresiak defendatzen hil zen.

## Erreferentziak

* ↑ Euskaltzaindiaren 179. araua: Bizantziar Inperioko pertsona-izenak, euskaltzaindia.eus

## Kanpo estekak

* Datuak: Q37142
* Multimedia: Konstantinos XI Palaiologos / Q37142
# Zelaieta

Zelaieta Abadiñoko (Bizkaia) herrigunea da eta udaletxea bertan dago, baita San Trokaz eliza, hilerria eta mediateka ere.

## Demografia

* Zelaietako biztanleria

## Ikus, gainera

* Durangaldea

## Kanpo estekak

* Abadiñoko udal webgunea
* Datuak: Q12269274
* Multimedia: Zelaieta (Abadiño) / Q12269274
# Gaztelua

    Artikulu hau Abadiñoko auzoari buruzkoa da; beste esanahietarako, ikus «Gaztelu (argipena)».
Gaztelua Abadiñoko (Bizkaia) auzo txikia da.

## Demografia

* Gazteluko biztanleria

## Ikus, gainera

* Durangaldea

## Kanpo estekak

* Abadiñoko udal webgunea
* Datuak: Q12258312
# Cristobal Balenciaga Museoa

Cristobal Balenciaga Museoa Gipuzkoako Getaria udalerrian dagoen museo bat da, Getarian bertan jaio zen Cristóbal Balenciaga jostun ospetsuari buruzkoa. Han daude ikusgai Balentziagak egindako 100 artelan inguru.
Museoa Balenciaga Fundazioaren jabetzakoa da. Aldamar parkean dago, Aldamar jauregiaren alboan.

## Historia

Museoa eraikitzeko lanak 2010eko ekainean amaitu zituzten, eta 2011ko ekainaren 7an inauguratu zuten museoa.
2014ko abenduaren 12an, Joskin baten maleta. Entredós 3.0 erakusketa zabaldu zuten museoan.

## Eraikina

Eraikina honela dago banatuta:
* 2000 m$^2$. Erakusketa iraunkorra
* 250 m$^2$. Behin-behineko erakusketak
* 500 m$^2$. Eskolako guneak
* 2000 m$^2$. Atrioa, erabilera anitzetarako
* 350 m$^2$. Administrazioa
* 500 m$^2$. Bitegia eta instalazioak
* 250 m$^2$. Auditoriuma
* 120 m$^2$. Dokumentazio zentroa eta liburutegia

## Ustelkeriaren zantzuak

Museoaren hasierako aurrekontua 6 milioi eurokoa bazen ere, azkenean 20 baino gehiago kostatu zen. Hori dela eta, ikerketa judiziala abiatu zuten; bereziki, Julián Argilagos eta Rolando Paciel arkitekto kubatarren lana aztertzeko. Dena dela, susmagarri nagusia Mariano Camio izan zen prozesuan; hau da, alkate ohia eta Berroeta Aldamar SL elkartearen gerentea. Fiskalaren arabera, Camiok eta bere bikotekideak 1,2 milioi euro desbideratu zituzten.

## Ikus, gainera

* Aldamar jauregia
* Cristóbal Balenciagaren jaiotetxea

## Erreferentziak

* ↑ «Inauguratu dute Balentziaga Museoa» Berria 2011-06-07 (Noiz kontsultatua: 2024-11-10).
* ↑ Juan Luis Zabala, «Jostun anonimoaren omenez», Berria, 2014-12-13
* ↑ https://web.archive.org/web/20161002152925/http://www.elcorreo.com/alava/20090603/cultura/imputados-caso-balenciaga-empiezan-20090603.html
* ↑ http://elpais.com/tag/caso_balenciaga/a
* ↑ http://www.elmundo.es/pais-vasco/2014/09/28/5427d6a9ca47419b2b8b4570.html

## Kanpo estekak

* Cristobal Balenciaga museoaren webgunea (Gaztelaniaz) (Frantsesez) (Ingelesez)
* Balenciaga fundazioaren webgunea
* Cristobal Balentziaga museorari buruzko orrialdea. Gipuzkoakomuseoak.net
* Datuak: Q11694507
* Multimedia: Palacio de Aldamar-Cristobal Balenciaga Museoa / Q11694507
# Gerediaga

Gerediaga Abadiñoko (Bizkaia) auzoa da, Durangaldean historikoki garrantzia eduki izan duena.

## Batzartokia

Ingurunea garrantzitsua izan zen Erdi Aroan, izan ere Durangoko Merinaldeko jaun eta andreak bertan batzen zirela 1387ko testu batek adierazten du.
Juana Lehena Bizkaiko Andreak Durangaldeko Batzar Nagusiak deitu zituen lehen aldiz 1508an. Hori dela eta, Gerediaga Elkarteak antolatu ditu 500. urteurreneko ospakizunak 2008an.

## Demografia

* Gerediagako biztanleria

## Ikus, gainera

* Durangaldea

## Kanpo estekak

* Gerediagaren 500. urteurrena "Bizkaie" webgunean
* Datuak: Q12258399
* Multimedia: Gerediaga / Q12258399
# San Gregorio Palamas

San Gregorio Palamas (Konstantinopolis, 1296 – Tesalonika, 1359) teologo greko ortodoxoa izan zen.

## Biografia

Atos mendiko eremita zen. Hesikasmo izeneko mistika zabaldu zuen. Zenbait kontziliotan (Konstantinopla, 1341etik 1351ra) eta 1351ko sinodoan onartu zuten haren doktrina. Paleologoren aldekoen eta katakuzenotarren arteko gerran atxilotu zuten, eta, azken horiek garaipena lortu zutenean, Tesalonikako artzapezpiku egin zuten (1347).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q243787
* Multimedia: Gregory Palamas / Q243787
# Traña-Matiena

Traña-Matiena Abadiñoko (Bizkaia) auzorik populatuena da. Abadiño udalerriko auzo bat da, Gaztelu, Gerediaga, Astola eta Durangoren mugakidea baita.

## Zerbitzuak

Bertan, Abadiñoko udalak auzorako bulegoa dauka, Osakidetzako osasun-zentro propioa ere badauka (Abadiño-Matiena).
Matienan, Haur Hezkuntza, Lehen Hezkuntza eta Derrigorrezko Bigarren Hezkuntza eskaintza du. Matienako Derrigorrezko Bigarren Hezkuntza nahiko jendetsua izaten da, izan ere, normalean, inguruko auzoetako gazteak bertara gerturatzen direlako.
Halaber, EuskoTrenek geltokia dauka (E1 eta 1D sareak, Traña-Abadiño), Bilbo-Donostiako trenbidearena. Hortaz gain, Bizkaibus autobus zerbitzuz asetuta baitago, izan ere, hiru geltoki ditu (Zubibitarte, San Blas eta Trañabarren). Bestalde, Lurraldebusek salbuespen pare bat egiten ditu DB02 Ermua-Donostia linean, bat goizean (Donostia norabidean) bestea arratsaldean (Amorebieta-Etxano norabidean).

## Demografia

XX. mendean industrializazioaren ondorioz asko hazi zen auzoa, baina XXI. mendean biztanle ugari galdu zuen auzoak.
* Traña-Matienako biztanleria

## Geografia

Traña-Matiena laua bada ere, inguruan muino asko ditu. Izan ere, inguruan dituen auzo zein herri denetara oinez heltzeko aukerak dago. Hurbilen dituen ibilbideak Garairako bidea (zeinek Oizen amaiera posible bat duen) edota Gaztelurako bidea izango lirateke. (Ibilbideei buruzko informazio gehiago Kanpo Estekak atalean)

## Jaiak eta ospakizunak

Apirilaren 28an ospatzen ditu auzoak bere jaiak, Prudentzio Deunaren omenezkoak.
Lehen festa eguna iritsi baino egun bat lehenago, apirilaren 27a izan ere, Donien Atxa jartzen da herriko biribilgune handienean honela, Prudentzio Deunaren jaiak hasi direla adierazteko.

## Ikus, gainera

* Durangaldea
* Abadiño

## Kanpo estekak

* (Gaztelaniaz) Abadiñoko udal webgunea
* Garaiko ibilbidea (Oizen amaituz)
* Gazteluko ibilbidea
* Datuak: Q2885435
* Multimedia: Traña-Matiena / Q2885435
# Mendiola (Abadiño)

    Artikulu hau Abadiñoko auzoari buruzkoa da; beste esanahietarako, ikus «Mendiola».
Mendiola Abadiñoko (Bizkaia) mendialdean dagoen auzoa da. Bertatik igarotzen da Atxarteranzko ohiko bidea.

## Demografia

* Mendiolako biztanleria

## Auzotar ezagunak

* Iro Landaluze (1960-), mikologoa.

## Ikus, gainera

* Durangaldea

## Kanpo estekak

* Abadiñoko udal webgunea
* Datuak: Q12263417
# Urkiola (Abadiño)

    Artikulu hau Abadiñoko auzoari buruzkoa da; beste esanahietarako, ikus «Urkiola».
Urkiola Abadiñoko (Bizkaia) mendialdean dagoen auzoa da. Urkiolako natura parkearen erdigunea da.

## Demografia

* Urkiolako biztanleria

## Ikus, gainera

* Durangaldea